## Odluka o izmjenama i dopunama Odluke o Jedinstvenom registru računa poslovnih subjekata

### NN 10/2005 (19.1.2005.), Odluka o izmjenama i dopunama Odluke o Jedinstvenom registru računa poslovnih subjekata

# HRVATSKA NARODNA BANKA

172

Na teme­lju članka 39. stavka 2. pod i) Zakona o
Hrvatskoj narodnoj banci (»Narodne novine«, br. 36/2001.) i članka 44. stav­ka
1. točke 4. Zakona o platnom prometu u zem­lji (»Narodne novine«, br.
117/2001.) guverner Hrvatske narodne banke donio je

## ODLUKU

### O IZMJENAMA I DOPUNAMA ODLUKE O JEDINSTVENOM REGISTRU RAČUNA POSLOVNIH SUBJEKATA

Članak 1.

U Odluci o Jedinstvenom re­gistru računa
poslovnih subjekata (»Narodne novine«, br. 14/2002. i 98/2002.) iza članka 3.
dodaje se novi članak 3.a, koji glasi:

»Članak 3.a

Osim podataka iz članka 3. ove odluke Hrvatska
narodna banka dostav­lja u Jedinstveni re­gistar računa i podatke za račune za
posebne namjene za naplatu zajedničkih prihoda proračuna koje vodi kao podračune
računa državnog proračuna Republike Hrvatske.

Račune za posebne namjene za naplatu zajedničkih
prihoda proračuna Hrvatska narodna banka otvara i vodi u skladu s Na­red­bom o
načinu uplaćiva­nja prihoda proračuna, obveznih doprinosa te prihoda za
financira­nje drugih javnih potreba (u nastavku teksta: Naredba), koju na teme­lju
članka 45. Zakona o platnom prometu u zem­lji (»Narodne novine«, br. 117/2001.)
za svaku godinu propisuje ministar financija.

Za svaki račun za
posebne namjene za naplatu zajedničkih prihoda proračuna koji vodi, Hrvatska
narodna banka dostav­lja sljedeće podatke:

1.
Matični broj (8 znakova)

U prvo mjesto upisuje
se znak »0«, a zatim sedmeroznamenkasti jedinstveni matični broj Republike
Hrvatske iz Obavijesti o razvrstava­nju prema Nacionalnoj klasifikaciji
djelatnosti od Državnog zavoda za statistiku – 3205991.

2.
Broj računa (17 znakova)

Upisuje se broj računa
za posebne namjene za naplatu zajed­ničkih prihoda proračuna iz Naredbe: i to
vodeći broj Hrvatske narodne banke i broj (partija) računa u Hrvatskoj narodnoj
banci.

3.
Naziv računa (114 znakova)

Upisuje se naziv računa
za posebne namjene za naplatu zajedničkih prihoda proračuna iz Naredbe.

4.
Županija (2 znaka)

Upisuje se brojčana
oznaka županije na čijem se području nalazi grad ili općina na koju se odnosi
račun za posebne namjene za naplatu zajedničkih prihoda proračuna. Brojčanu
oznaku županije odredio je Državni zavod za statistiku.

5.
Grad ili općina (4 znaka)

Upisuje se brojčana
oznaka grada ili općine za koju je otvoren račun za posebne namjene za naplatu
zajedničkih prihoda proračuna. Brojčanu oznaku grada ili općine odredio je Državni
zavod za statistiku.

6.
Datum otvara­nja računa (8 znakova)

Upisuje se datum otvara­nja
računa. U prva četiri mjesta upisuje se godina, u iduća dva mjesec, a u pos­ljed­nja
dva dan (GGGGMMDD).

7.
Datum zatvara­nja računa (8 znakova)

Upisuje se datum
zatvara­nja računa. U prva četiri mjesta upisuje se godina, u iduća dva mjesec,
a u pos­ljed­nja dva dan (GGGGMMDD).«

Članak 2.

Članak 8. mije­nja se i
glasi:

»Dostav­lja­nje
podataka u Jedinstveni re­gistar računa i koriš­te­nje podataka iz Jedinstvenog
re­gistra računa posebnom uputom propisuje Financijska agencija.«

Članak 3.

U članku 8.a stavak 1.
mije­nja se i glasi:

»Svi podaci Jedinstvenog re­gistra računa iz članka
3. i 3.a ove odluke, osim podatka kojim se označava blokada računa poslovnog
subjekta, javni su podaci.«

U stavku 3. riječ
»ostalim« briše se.

Članak 4.

Članak 8.b mije­nja se
i glasi:

»Financijska agencija
dužna je sudioniku platnog prometa na ­nje­gov zahtjev dati javne podatke iz
Jedinstvenog re­gistra računa.

Sadržaj zahtjeva iz
stavka 1. određuje Financijska agencija.

Financijska agencija je
odgovorna za istovjetnost danih podataka s podacima iz Jedinstvenog re­gistra
računa, uz uvjet da je sudionik platnog prometa u zahtjevu naveo matični broj
poslovnog subjekta na koji se traženi podaci odnose.«

Članak 5.

U članku 8.c iza riječi
»ove odluke« briše se zarez i stav­lja se točka, a tekst »uz suglasnost
Hrvatske narodne banke« briše se.

Iza stavka 1. dodaje se
stavak 2., koji glasi:

»Naknadu za usluge iz članka
7. ove odluke Financijska agencija utvrđuje uz suglasnost Hrvatske narodne
banke«.

Članak 6.

Naputak za dostav­lja­nje
podataka za Jedinstveni re­gistar računa i za korište­nje podataka Jedinstvenog
re­gistra računa, koji je dan u Prilogu 1 kao sastavni dio Odluke i prema kojem
su se obav­ljali dostava i korište­nje podataka Jedinstvenog re­gistra ra­čuna
do 31. listopada 2002., prestaje biti sastavni dio Odluke.

Članak 7.

Ova odluka stupa na
snagu danom objave u »Narodnim novinama«, a primje­njuje se od 1. ve­ljače
2005.

O. br. 13-020/01-05/ŽR
Zagreb, 12. siječ­nja 2005.

Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 10/2005-172